Vo štvrtok 3. októbra prváci pocítili na vlastnej koži, čo to znamená byť žiakom našej školy. Imatrikulačky sú výročný ceremoniál, počas ktorého "tí noví" dostávajú rôzne úlohy či tresty, a ktorý končí obrovskou spoločnou párty. Tak to bolo, samozrejme, aj tento rok.
Zbytočne ste sa báli, milí naši prváci, že na vás čaká niečo ponižujúce. Išlo čisto len o našu a vašu zábavu. Aby ste si trochu zatancovali, pobili sa o šľahačku či vylovili jabĺčko z vedra… Jednoducho povedané, aby ste sa strápnili na celej čiare. Nie, žartujem. Viete, nie je ľahké byť nový, každý z nás to pozná. Imatrikulačky slúžia na to, aby ste prekonali všetky zábrany, ktoré v sebe máte. Nebáli sa osloviť nových ľudí či nadviazať kamarátstva. Dúfame, že ste si užili Oldies párty, chutila vám šľahačka a odnášate si pekný zážitok.
Svetu mier a prajem vám, aby ste prežili prvý ročník na našej škole!